* **Χρήση της εφαρμογής**

Το *Medical Stock* αποτελεί μία διαδικτυακή εφαρμογή διαχείρισης (manager) δεδομένων ενός σχεσιακού πίνακα στη Β.Δ. Η εφαρμογή απευθύνεται σε επαγγελματίες φαρμακοποιούς και τους παρέχει την δυνατότητα να αποθηκεύουν σε ένα πίνακα τα προϊόντα που παραλαμβάνουν έτσι ώστε να γνωρίζουν ποια φάρμακα είναι διαθέσιμα και ποια χρειάζεται να παραγγείλουν. Σκοπός του *Medical Stock* είναι να διευκολυνθεί η εργασία των φαρμακοποιών οι οποίοι θα μπορούν να γνωρίζουν εύκολα το απόθεμά τους αλλά και τις ελλείψεις τους όπως επίσης και η γρήγορη εξυπηρέτηση των πελατών.

* **Χρησιμότητα**

Το *Medical Stock* περιέχει ένα μενού πλοήγησης που αποτελείται από 6 κουμπιά:

1. Αρχική Σελίδα: Με την είσοδό του ο χρήστης βλέπει την αρχική σελίδα της εφαρμογής από όπου μπορεί να πάρει μία πρώτη εικόνα για την λειτουργία αλλά και τις δυνατότητές τις. Περαιτέρω πληροφορίες για την εφαρμογή μπορεί να βρει πατώντας το κουμπί “Τεχνική Αναφορά” στο κάτω μέρος της σελίδας.
2. Εγκατάσταση Πίνακα: Με αυτό το κουμπί ο χρήστης μπορεί να δημιουργήσει ένα πίνακα με 8 πεδία(BARCODE,Ονομασία,mg,

Δραστική ουσία, Ημερομηνία Παραλαβής, Τιμή, ΦΠΑ,

Διαθέσιμα)στη βάση δεδομένων έτσι ώστε να γίνει η αποθήκευση των προϊόντων .

1. Απεγκατάσταση Πίνακα: Δίνει την δυνατότητα διαγραφής του πίνακα μαζί με όλα τα περιεχόμενά του.
2. Καταχώρηση Προϊόντος: Πατώντας αυτό το κουμπί εμφανίζεται στην οθόνη μία φόρμα με τα πεδία του πίνακα (οχτώ υποχρεωτικά) ώστε να γίνει η εισαγωγή των δεδομένων από τον χρήστη. Η φόρμα είναι ειδικά διαμορφωμένη έτσι ώστε να δέχεται μόνο τον τύπο δεδομένου που απαιτεί το συγκεκριμένο πεδίο.
3. Κατάλογος Φαρμάκων: Δίνει την δυνατότητα προεπισκόπησης των καταχωρημένων προϊόντων τα οποία εμφανίζονται δέκα ανά σελίδα με την βοήθεια paginator. Στο τέλος κάθε καταχώρησης είναι ενσωματωμένα δύο κουμπιά Delete και Update τα οποία δίνουν την δυνατότητα διαγραφής και τροποποίησης αντίστοιχα της κάθε καταχώρησης με βάση το id της.
4. Αναζήτηση Προϊόντος: Ο χρήστης έχει την δυνατότητα να αναζητήσει κάποια καταχώρησή του με βάση:

* το barcode
* την Ονομασία
* την Ημερομηνία Παραλαβής
* **Μελλοντικές Επεκτάσεις**

Η εφαρμογή θα μπορούσε να βελτιωθεί με την προσθήκη περισσότερων πεδίων στον πίνακα όπως πχ η ημερομηνία λήξης, η δοσολογία και άλλων βασικών χαρακτηριστικών. Θα μπορούσε επιπλέον να υπάρχει ένα πεδίο με περιεχόμενο παύλα το οποίο θα άλλαζε αυτόματα σε θαυμαστικό όταν η διαθεσιμότητα θα έφτανε σε ένα ορισμένο χαμηλό επίπεδο. Επίσης χρήσιμη θα ήταν η προσθήκη πολλών πινάκων όπου ο καθένας θα προοριζόταν για την αποθήκευση μιας συγκεκριμένης κατηγορίας φαρμάκου. Ο χρήστης θα μπορούσε να επιλέξει σε ποιον πίνακα να εισάγει ή να δει τα περιεχόμενά του ώστε να μπορεί προτείνει στο πελάτη κάτι που να ταιριάζει στην περίπτωσή του.